EL GRAVAT POPULAR 

Xavier Soler Àvila 


Introducció 

1 gravat destaca dins la 
història de l’art popu¬ 
lar per ser una de les tècni¬ 
ques artístiques amb una 
major projecció i èxit, ja 
sigui per la seva intrínseca 
reproductibilitat tècnica, 
com per la accessibilitat 
pecuniària de les mateixes 
estampes. Ha estat el gra¬ 
vat la tècnica artística que, 
ja des dels seus orígens, ha 
esdevingut un dels mitjans que més ha contribuït a acos¬ 
tar a la ciutadania iconografies i formes, alimentant models 
i continguts de rimaginari col·lectiu, que han perviscut al 
llarg del temps, tot generant certa formulació reiterativa 
diacrònica de formes i temes, amb una marcada pervivèn- 
cia de modes arcaics -tant de producció com de creació-, 
la qual cosa li ha conferit certa espontaneïtat anacrònica, si 
més no, esbiaixada respecte dels corrents artístics. 

L’eix que vertebra el gravat popular és, doncs, la comu¬ 
nicació de masses, la difusió de continguts gràfics i litera¬ 
ris heterogenis a gran escala. El gravat, com a objecte artís¬ 
tic -o pretesament artístic dins paràmetres artesans-, era 
posat a l’abast de les masses per vehicular des de la pro¬ 
paganda religiosa, política i comercial, la literatura popu¬ 
lar (com la continguda pels romanços o les auques, adap¬ 
tacions de novel·les, cançoners, etc.), fins a continguts 


lúdics i pedagògics (naips, 
retallables, abecedaris, etc.) 
i, en general, relacionats 
amb l’oci popular. Una 
característica iconogràfica o 
temàtica general del gravat 
popular del segle xix i que 
no es perd, ans al contrari, 
reïx durant el període de 
canvi de segle que ens 
ocupa, és la creixent relació 
immediata de les represen¬ 
tacions plàstiques amb la 
vida quotidiana, amb fets contemporanis al públic desti¬ 
natari. El context cultural, social, polític i econòmic català 
des de mitjan segle xix farà que, progressivament, la seva 
contemporaneïtat transcendeixi la seva funció anterior 
com a perpetuador de models iconogràfics atemporals i de 
trets formals reiteratius i antiquats, destacant-se una clara 
funció socialitzadora que fluirà a diversos nivells (infor¬ 
mativa, literària, lúdica, etc.) gràcies a la seva gran capaci¬ 
tat per ser fabricat, difós i adquirit en grans quantitats, tot 
i entrar, com veurem, en un període de franca decadència. 

Gravat popular i Modernisme. Pervivències en el 
gravat popular de final del segle xix 

L’estampa popular d’aquells anys -establirem la crono¬ 
logia que va, aproximadament, del 1880 al 1910- evolu¬ 
cionà des dels modismes arcaics o simplificants de les for- 



Anónim: Col·lecció de cromos de la Guerra de Cuba de Xocolates 
E[varisto] Juncosa, Barcelona: Lit. Artística (cap al 1900). 
Cromolitografia. Barcelona, Biblioteca de Catalunya. 

mes com, per exemple l’ús dels dos plànols compositius 
(figures i escenaris de les composicions en dos plànols, 
sense gradacions espacials o perpectiva), la jerarquització 
de les formes a conveniència (elements de la composició 
que es volen destacar es fan més grans, com a criteri de 
representació simbòlic), l’esporàdic arcaisme de les vinye¬ 
tes mudes de les auques (sense text, només numerades), 
la críptica simbologia cristiana de tradició medieval que 
trobem a les estampes religioses, etc., cap a un major rea¬ 
lisme, en tant que aproximació a les formes més naturals 
en la representació, per vehicular temes també més prò¬ 
xims a la realitat. Si bé al llarg del segle xix la imatgeria 
popular encara es caracteritza, en general, per la simplifi¬ 
cació de les formes i la repetició de models iconogràfics, 
el tram final de segle veu com s’avança cap a noves mane¬ 
res de representació, ja conegudes en l’art, a la qual cosa 
també ajudà la implantació i consolidació de tècniques 
d’estampació més modernes com la xilografia a testa, la 
litografia, la cromolitografia, el fotogravat i les variants 
fotomecàniques, que alhora determinaren els resultats 
finals. 

No es tracta tant, però, de veure què féu el Modernis¬ 
me artístic pel gravat popular o què aportà l’estampa 
popular al Modernisme artístic i literari -com a moviment 
cultural amb voluntat de modernització, ja disposava dels 
canals adients on desplegar la seva ideologia i les seves 
estètiques-, sinó de constatar-hi una evolució autònoma 
respecte dels corrents d’avantguarda d’aquells anys, és a 
dir, analitzar la producció de gravat popular que, coinci¬ 
dent cronològicament amb el Modernisme, no participà 
d’ell, sinó que abeurà, com a símptoma d’una evolució 
pròpia, en formes literàries i estils o concepcions artísti¬ 
ques precedents al mateix Modernisme. 

Només als darrers anys del segle, en plena efervescèn¬ 
cia del Modernisme, però al marge d’ell, es percep cert 
canvi de rumb en la seva invariabilitat. Realisme i Natura¬ 
lisme guanyen terreny en les representacions, enfront del 
«ninotairisme» de tradició plàstica medieval i que encara 
pervivia cap a mitjan segle xix a moltes estampacions 
d’auques o romanços, tradició que va sobreviure a Cata¬ 
lunya de la mà d’impressors com, per exemple, els hereus 
de la Vda. Pla, continuadors al segle xix d’una de les grans 
nissagues d’impressors dels segles xvii i xvm com foren els 
Jolis-Pla, o bé els Abadal, que des del segle xvn fins al xix, 
i des de diferents ciutats catalanes, desenvoluparen la seva 
tasca. Un fenomen que es consolidà al darrer terç del segle 
xix i que impulsà també el gravat popular cap a noves for¬ 
mes, és el pas dels tallers eminentment familiars com els 


esmentats -sovint ancorats en les tècniques d’estampació 
tradicionals- a tallers industrials, fruit de la consolidació 
de noves tècniques i necessitats. La fugida endavant cap a 
un major realisme responia també a la necessitat d’una 
plàstica més idònia per representar temes més urbans, 
més tangibles i directes, d’acord també amb la necessitat 
d’immediatesa i contemporaneitat que el públic consumi¬ 
dor demanava. Això, en certa manera, succeí també amb 
els anomenats gravats d’interpretació que poblaven les 
revistes o magazins il·lustrats del segle xix, que progressi¬ 
vament anaren abandonant tant el classicisme com la poè¬ 
tica visual romàntica cap a temàtiques més prosaiques i 
pròximes. Amb tot, trobem com alguns il·lustradors de 
final del segle xix i principi del xx reinterpretaren motius 
i formes, tot tractant de recuperar el regust antic dels boi¬ 
xos populars. 

Tot i que una pràctica com la reutilització i retoc de 
matrius antigues -especialment boixos, que encara eren 
impresos en el període que ens ocupa- entrà en clar desús 
ja cap al darrer quart de segle xix, trobem romanços, 
auques o goigs que mantenen l’estètica i els temes tradi¬ 
cionals, contribuint a perpetuar iconografies i formes con¬ 
cebudes força anys enrere. La manca d’inquietud renova¬ 
dora -que propicià una inèrcia continuïsta-, i la nul·la 
exigència artística d’un segment ampli del públic, dona¬ 
ren carta de contemporaneïtat a estampes i temes força 
anacrònics, tenint en compte també l’adotzenament i 
manca de formació artística mínima en què la majoria 
d’artesans gravadors anònims desenvolupaven la seva 
tasca, així com l’acumulació de gran quantitat d’estocs 
d’impresos populars, que els anomenats Dipòsits d’Es¬ 
tampes custodiaven i distribuïen, i que, tot i que foren 
editats anys enrere, encara es continuaven venent. Als 
impressors els interessava generalment el guany immediat 
per poder subsistir, fet que va determinar també indefec¬ 
tiblement l’aïllament del món de l’estampa popular i la 
seva impermeabilitat durant gairebé tot el segle xix. 

La creativitat potencial dels il·lustradors quedava cons- 
trenyida per unes necessitats de mercat poderoses i poc 
mutables. Els temes encarregats pels editors i impressors 
no ultrapassaven uns mínims de qualitat literària i només 
pretenien entretenir o moralitzar amb humor o, en el cas 
de l’estamperia religiosa, despertar la devoció cristiana a 
base de perpetuar icones i textos sacres. Els artistes que 
s’aventuraven a la il·lustració -ja fos per vocació, per 
necessitat econòmica o com a fet puntual dins les seves 
carreres- disposaven ja aleshores d’una plataforma de 
difusió popular consolidada, molt més poderosa i amb 

XIII. — E fuó descobierto por unodolos monteros del Sonnor Gonde: 
el qual Sennor Conde creyóndolo ostrannlsaima bèstia ílera hor- 
denó que í uose llevado al su palaciode Barcelona, onde fuó llevado 
e onde viviq otros muchos annos. 



XIV. — Fusta que un dia de grand ílosta fuó subido a las salas para 
regocijo e divertimiento de los convidados. E un infantico de tres 
meses commo lo vido, mui clurumente fabló ansí: levóntate Juan 
Gurln que Dios perdonado te ha. 



XV. — E levantóse Garln o contó mui omildemente la verdad. E yendo 
todos e quisquier al lugar onde Riquildis yucla soterrada la desote- 
rraron c fallàronla viva, cosa que todos creyeron porque la veye- 
ron ca si non la veyeran non la creyoran. 



XVI. — Et en membrança o agradecimiento de atal miraclo fundóel 
Conde Ioíre el Convento de Sanet Benito on lo que gustó muchos 
d i neros, e del qual fuó nommada abadessa Riquildis o capelàn el 
sancto e virtuoso Garín. Ansi ucuesció e non otramente magüer 
que otramente lo canten óperas. 



Apel·les Mestres (1854-1936): Garín, Barcelona: Salvat é Hijo, 1898. Litografia en colors (quatricromia). Barcelona, Biblioteca de Catalunya. 


una major implantació, com era la premsa humorística. 
Les seves incursions en l’imprès popular canònic gairebé 
es poden comptar amb els dits, quedant aquest àmbit per 
a una legió d’autors anònims, artesans dels quals resulta 
difícil establir-ne atribucions de la multitud de gravats 
que realitzaren des dels tallers on treballaven. Amb tot, 
autors com Apel·les Mestres, Ramon Casas, Gaietà Cor¬ 
net, Xavier Nogués, Joaquim Torres-García o Feliu Elias 
realitzarien obres en aquest àmbit, de la mateixa manera 
que ells, com molts d’altres artistes, transvasaren modis¬ 
mes populars al seu terreny, bé reelaborant els gèneres del 
gravat popular, bé agafant els seus temes i formes arcai¬ 
ques per a les seves obres d’art. S’ha dit també que l’art 
popular és una conseqüència de l’art culte o professional, 


però la historiografia de l’art més recent ha verificat deri¬ 
vacions en ambdós sentits, constatant-se transvasaments 
formals i iconogràfics de l’art «artístic» al popular, i a l’in¬ 
revés. 

La premsa humorística i la crisi de l’imprès popular 
solt 

El desenvolupament de la il·lustració gràfica i del 
periodisme al llarg del segle xix menà cap a noves formes 
de llegir i de veure. Noves fórmules com els magazins i els 
llibres il·lustrats de gran tiratge, o els fulletins per entre- 
gues, centraren una nova manera de consum de masses. 
El 1865 marcà, en certa manera, el principi del seu final a 
Catalunya, amb l’aparició de les primeres publicacions 

periòdiques humorístiques en català com Un Tros de Paper 
o L’Xanguet, al qual seguiren L’Embustero i Lo Gat dels Fra¬ 
res (1866), L’Ase (1876), Lo Mestre Titas (1868), La Toma- 
sa (1872), i un llarg etcètera de desigual continuïtat, però 
que constituïren el nucli actiu de difusió del gravat i la 
literatura populars, alhora que veritables escoles on s’ini¬ 
ciaren il·lustradors tan importants com Tomàs Padró, 
Josep Lluís Pellicer, Apel·les Mestres o Feliu Elias, per 
esmentar-ne uns quants. Hom pot afirmar que la premsa 
humorística o satírica fagocità els gèneres i les tipologies 
de l’imprès popular i els va fer seus, molt especialment de 
les auques i els romanços, difonent-los fins a uns extrems 
mai assolits per la mateixa estampa popular, superant-los 
amb escreix. Aquests anys de traspàs de segle, la il·lustra¬ 
ció gràfica ja havia eclipsat -i gairebé substituït- la funció 
del gravat popular. Ladveniment d’aquest tipus d’il·lustra¬ 
ció en la premsa periòdica contribuí, tanmateix, a retrobar 
nous temes i maneres d’enfocar-los al mateix imprès 
popular, en una mena d efeedback, és a dir, el gravat popu¬ 
lar tendí també a emmirallar-se en la il·lustració de la 
premsa periòdica. En certa manera, tot i significar el prin¬ 
cipi de la seva fi, esperonà un altre tipus d’òptica plàstica 
i temàtica que per si sola l’estampa popular no fou capaç 
de superar pels motius ja apuntats, donant lloc a algunes 
obres interessants, tal com veurem. 

Si bé es continuaren transmetent històries, llegendes, 
biografies i icònics que encara tenien demanda, el viratge 
és clar: l’espurna emocional generada per un fet, per una 
notícia, per una història recent, per una festa popular 
(laica o religiosa), per temes urbans o per una obra de tea¬ 
tre estrenada, solia ser la que desencadenava la represen¬ 
tació plàstica popular de final del segle xix, independent¬ 
ment de la tipologia d’imprès. El públic demanava cada 
cop més ser informat i entretingut d’una manera imme¬ 
diata -del que li passava al voltant, no tant de llegendes o 
històries mítiques passades, o de fets narrats i incertament 
datats-, i els continguts -i també els formats o tipologies- 
del gravat popular variaren i es mixtificaren en funció 
d’això. Els temes s’entrecreuen també amb les diverses 
tipologies: apareixen romanços religiosos, goigs laics, 
auques-cartell, jocs-auca, cromos-joc, etc., exemple d’una 
mixtificació, d’un cert amanerament, d’una recerca de 
nous formats amb el llenguatge ja codificat i que d’alguna 
manera també preconitzava l’esgotament d’unes fórmules 
de comunicació de masses obsoletes, alhora que naixien 
noves formes d’oci audiovisual com el cinema, ja cap a 
començament del segle xx, el qual no trigaria a convertir- 
se en un espectacle de masses. 


Es constata també certa pèrdua de la ingenuïtat caracte¬ 
rística de les recurrents temàtiques folklòriques i costumis¬ 
tes predominants a mitjan segle xix, i es va cap a una major 
mordacitat i sarcasme, una crítica social més punyent, tal 
com s’expressa a la premsa satírica i la caricatura de l’èpo¬ 
ca, i a la qual ajudà també la nova òptica artística més rea¬ 
lista. Tot això, en un moment a Catalunya en què econò¬ 
micament, políticament i socialment, s’hi operaven canvis 
de gran abast. La classe treballadora a Catalunya, principal 
destinatària del petit imprès popular, estava, però, al marge 
de la política i la cultura oficials, patint una important mar¬ 
ginació per part de les institucions, com també de les 
empreses que l’explotava (a l’època era comú el treball 
d’homes, dones i nens), la qual cosa generà no pocs con¬ 
flictes socials, vagues, atemptats anarquistes als anys nor¬ 
anta (Liceu, Canvis Nous, processos de Montjuïc), amb la 
consegüent repressió governamental. La crisi del 98 repre¬ 
sentà, en certa manera, l’esclat d’altres crisis precedents, ja 
fóra en el món agrari (la fil·loxera entrà a Catalunya), en 
l’industrial (la indústria tèxtil era incapaç d’absorbir el con¬ 
tingent de pagesos que volien treballar a les fàbriques a 
causa de la crisi agrària), en l’estancament de la natalitat a 
Catalunya, etc. Pocs d’aquests temes, però, foren explicitats 
gràficament en l’imprès popular solt com a elements infor¬ 
matius, de crítica social o de protesta, probablement per la 
censura que ho penava durament, i perquè ja eren vehicu- 
lats, majoritàriament, per la premsa de l’època, en la qual 
tenia un especial paper transgressor la premsa humorística. 

Les tècniques del gravat popular de final 
del segle xix 

Els avenços en estampació feren més accessibles nous 
procediments de reproducció que augmentaven els tirat¬ 
ges però que, en estendre’s l’ús de papers de pitjor qualitat 
(l’anomenada pasta de paper), generaren estampes d’una 
major fungibilitat. Les estampes populars eren realitzades 
en les diverses tècniques conegudes -les ja més consolida¬ 
des en un moment donat, que permetien una major difu¬ 
sió a baix cost-, i variaven segons la tipologia. La xilogra¬ 
fia, tècnica tradicionalment usada en gravat popular, es 
trobava en un moment d’incertesa fruit de la plena conso¬ 
lidació, i de pas definitiu a l’àmbit popular, de procedi¬ 
ments com la litografia, i les ulteriors tècniques fotomecà- 
niques ja a principi del segle xx, que l’arraconaren, tot i 
que continuà usant-se gràcies a la il·lustració gràfica, que 
adoptà la variant de la xilografia a testa com a tècnica més 
idònia per als gravats d’interpretació que la il·lustraven. La 
xilografia a testa o a contrafibra permetia una pictoricitat 

LO TEARO DEL CLAVEL 

Pessa mólt graciosa, escrita 
per en Capmany, que sabéu 
qu‘ escribía ab tanta gracia 
com aquell que ‘n tinga més. 

Và à càrrech d‘ en Capdevila; 
no d‘ en Llorens, d‘ en Jaumet. 
Hi travallan las senyoras 
Galí y Banca, ab la Monner, 
v los senyors: Soler, Fuentes, 
Pinós, Sala, Casubés, 

Martínez y Capdevila. 

«Aquestos son dos noyets.) 


Altre cop trompas y flautas 
y amunt y avall los arquets 


y altre cop lo teló enlayre 
seguint 1‘ entreteniment 
en un acte: 

MARIT BIS 

que crech que tots ja sabéu 
que us farà trencar de riure. 

(En Pous li va donà ‘1 ser.) 

També va à càrrech d‘ en Fuentes, 
y acompanyan à n‘ aquest 
la Parrenyo, Galí y Blanca 
y en Pinós y en Llano à mes, 
ab gracia representantla 
dits actors com ja veuréu. 


;Apa! donchs! Cap à Romea 


Anònim: Crida que fa’l Nunci del Teatro Romea que d benefici del segon galdny actor genial Don Joaquim Pinós se donarà en dit colisseu... 
de 1894, Barcelona: Imp. Alsina y Clós [1894]. Xilografia i tipografia. Tercera pàgina del romanço amb xilografia tosca, arcaïtzant i 

probablement reutilitzada. Barcelona, Biblioteca de Catalunya. 


notable, mai aconseguida amb la xilografia tradicional, i 
tingué força èxit en la il·lustració de llibres, diaris i revis¬ 
tes, tot i estar encara limitada a la monocromia. 

Cap al primer quart del segle xix es produí el veritable 
auge i difusió de la litografia. Com a tècnica de reproduc¬ 
ció gràfica massiva, però, la litografia ja entrà en crisi cap a 
mitjan segle xix. Si bé aquesta fou utilitzada per a la il·lus¬ 
tració de diaris a principi del segle xix, aviat fou substituï¬ 
da per la major definició que permetia l’esmentada xilo¬ 
grafia a testa. Amb tot, la posterior cromolitografia permeté 
desenvolupar, com veurem, uns tipus d’imprès popular 


d’èxit com els cromos o els cartells, en un pas decisiu cap 
a la conquesta del color. Cap a mitjan segle xix es pot dir 
que la litografia seria ja adoptada per les seves possibilitats 
plàstiques com una tècnica plenament artística, tal com 
succeí a principi del segle xx amb la xilografia. A Catalu¬ 
nya sembla que fou l’impressor Miquel Homs de Girona 
qui la introduí en l’àmbit del gravat popular a mitjan segle 
xix amb l’edició d’algunes auques i ventalls litografiats pel 
mateix Modest Urgell. La zencografia vingué a substituir-la 
definitivament ja a final del segle xix. La planxa de zenc 
presentava un avantatge respecte de les pesants planxes de 

PROCESI 0 N DE CORPUS 


Timbaleroa. 


^Guardia Municipal. 


àejjpsuB? 


B.r* Sta. Eulalia. 


Banda municipal. 


iíaccro. 


Guiones. 


Múaicoe cicgos. 


.la CatedroL 


Cabildo do 


Múaica <U Capilla. 


Sanlífllmo Sacramento. 


[SflminAfiaUL·». 


luccflstahj·j· 


,IlUfitríaímo_Scfior Ot 


Familiarea del Prclado. 


Piquclo do honor. 


idaceros 7 Eicalentíaimo Ayuntómiento. 

Anònim: Procesión de Corpus. Barcelona: Lit. de Hijos de Paluzie (cap al 1900). Litografia en colors. Barcelona, Centre de 

Documentació i Recerca de la Cultura Tradicional i Popular. 

pedra, en tant que el seu gruix era aproximadament d’un 
mil·límetre, que permetia el seu fàcil transport i manipula¬ 
ció. De la mateixa manera, s’hi podia dibuixar al damunt 
amb un llapis litogràfic, sense perdre’s la immediatesa entre 
estampació i dibuix típica de la litografia clàssica. 

Per altra banda, l’aplicació del color a algunes estampes 
populars era també una pràctica estesa, tot i que caigué en 
desús a final del segle xix. Fins als anys seixanta del segle 
xix, però, la tècnica més usada per acolorir els impresos 
populars era la del bac, consistent a aplicar el color 
damunt del boix -o zones del boix- per després passar-lo 
al full, que ja té imprès el gravat en un altre color. La cro- 
molitografia, nascuda el 1837, esdevingué una indiscutible 
revolució en el si de les arts gràfiques, ja que amb ella s’as¬ 
solí un color amb pictoricitat plena amb tota la riquesa 
cromàtica possible. A mitjan segle xix arribà a l’àmbit de 
l’imprès popular tot determinant-ne el seu destí. El foto- 
gravat, però, que permeté també l’acoloriment de les 
estampes, vingué a substituir la cromolitografia pels volts 
del 1900 en gairebé tots els vessants gràfics. En general, 
hom pot afirmar que els procediments industrials menaren 
cap a l’arraconament de les tècniques tradicionals en l’àm¬ 
bit de l’imprès popular durant el darrer quart del segle xix, 
només quan aquells es trobaven plenament desenvolupats. 

Els romanços: decadència d’una tipologia centenària 

Essència mateixa i reducte del gravat popular durant 
molts anys, a final del segle xix el romanço (la també ano¬ 
menada literatura de canya i cordill, plecs solts, fullets o 
romanços de cec) entrà ja en un període de franca deca¬ 
dència, potser més que cap altra de les tipologies que veu¬ 
rem. El doble caràcter de la producció de romanços, lite¬ 
rari (més lúdics i com a entreteniment), i històric (més 
informatius), s’anà perdent al darrer terç del segle xix en 
favor del primer, en tant que els romanços acomplien amb 
la funció informativa que diaris i publicacions periòdi¬ 
ques ja exercien plenament aleshores. Per altra banda, 
l’auca vingué a eclipsar-la, en certa manera, ja a mitjan 
segle xix, com a imprès popular amb major projecció, en 
un exemple més de com la imatge -en aquest cas, per 
multiplicació- pren una major rellevància davant el text. 

Les imatges i temes clàssics del romanço foren tramesos 
al llarg del segle xix, dèiem, des de dues línies mestres: la 
història i la literatura, oferint-nos des de fantasies popu¬ 
lars, història sacra, contes medievals, històries de cavalle¬ 
ries, històries de bandits, bèl·liques, literatura europea en 
general, notícies i fets escabrosos, fins a sàtires polítiques, 
escatologies diverses, històries de crims, d’amors impossi¬ 


bles, catàstrofes naturals i successos, etc. En general, els 
impresos de mig plec eren un territori on textos, formes i 
producció es mixtificaven segons unes necessitats, un 
públic concret, uns usos diversos (llegir, recitar, cantar, 
representar, etc.), donant aquesta sensació de diversitat, 
tot i que la seva coherència antropològica, és a dir, d’ús i 
consum entre la població, els unificà. 

El romanço continuava sent l’imprès que difonia formes 
literàries més variades: versos, cançons, narracions, teatre, 
poesies, etc. Els gèneres més antics són el romanço (que 
acabarà donant nom a la tipologia), les cobles, els villanci- 
cos, les cançons, els sainets, els entremesos, les lloes, etc. El 
teatre és potser el gènere que s’erigeix com el més novedós 
per aquests anys. Predominen encara les històries on els 
bandits protagonistes o els asassins esdevenen herois, on la 
confiança en la bondat de la naturalesa i els miracles són 
fora de dubtes, on crims famosos per la seva truculència 
commovien sentiments, de vegades a favor de les víctimes, 
de vegades a favor dels botxins, etc. La crítica i la sàtira dels 
estaments oficials ja era corregida i augmentada, com hem 
dit, a la premsa humorística catalana, i semblaria, tal com 
ocorria a França, que les institucions governamentals con¬ 
trolaven estrictament aquests petits impresos populars pel 
seu potencial caràcter subversiu. El traç gruixut, de vegades 
esperpèntic i fantasiós dels textos, fou objecte de no poques 
crítiques per part dels literats de l’època, que hi veien un 
element d’alienació cultural del poble. En aquest sentit, són 
de destacar les diatribes d’Agustín Duran, titllant-lo de 
«cenagal de corrupción, de falsa ciència y de fe extraviada», 
entre d’altres perles. 

A final del segle xix els textos que es continuaven 
imprimint amb cert èxit eren els de caràcter literari, ja que 
els històrics i informatius (les anomenades relacions o his¬ 
tòries, termes que sovint encapçalaven l’imprès) havien 
estat substituïts clarament per la premsa. La mateixa 
atemporalitat dels continguts dels romanços amb rela¬ 
cions, fets o notícies també era un tret distintiu respecte 
de la immediatesa de la premsa que el vingué a substituir, 
per la qual cosa continuaren tenint certa presència com a 
papers per ser llegits o recitats, recordant fets curiosos o 
insòlits com a entreteniment. Aquesta mateixa atempora¬ 
litat afavorí que es prestés, per part dels impressors, la 
reutilització o retoc indiscriminats de boixos, la qual cosa 
no anà en detriment del seu ja relatiu èxit. Sovint trobem 
imatges que serveixen per il·lustrar textos diferents i sol 
ser en segons o tercers usos posteriors de les matrius, que 
es millora la relació entre text i imatge, aspectes un tan 
dissociats a principi del segle xix en aquesta tipologia. 

Cap a la dècada dels anys noranta del segle xix ja 
comença a fer-se rar trobar-ne. Tot i que molts no eren 
datats al seu peu d’impremta i poden dur a confusió o 
incertesa en la seva datació, tot apunta al desús d’aquest 
format imprès. Amb tot, disposem d’unes quantes mos¬ 
tres que ens permeten d’establir una seqüència de la seva 
presència entre la societat. «La Cansó nova de la vida y 
costums dels pagesos» (cap al 1880) és una prova del 
contingut social i costumista català impulsat des de l’im¬ 
près popular de final del segle xix. En general, els tipus i 
costums afloren en el gravat popular català d’una manera 
més espontània, no tan folklòrica i tipista com als caste¬ 
llans, que encara arrosseguen massa la retòrica visual i 
literària romàntica. El romanço «La pescatera catalana, lo 
cansoné de las barraquetas y una per lo poble baix» (cap 
al 1880), imprès per la Vda. d’A. Llorens, segueix també 
aquesta línia dels tipus i costums urbans, i que tindrà 
forta implantació en la il·lustració de l’època. Tanmateix, 
alguns fulls de romanço del tipus ventall -amb una imat¬ 
ge i un petit text al·lusiu- refereixen els diferents oficis tal 
com els veurem també aplegats a les auques. 

La xilografia que il·lustra «Un Sermó d’en Camestoltas» 
del 1882, editat per Peninsular a Barcelona, ja presenta una 
major flexibilitat plàstica tendent al naturalisme que no pas 
els dos anteriors, amb una perspectiva més pronunciada, 
tot i que encara es tendeix a minimitzar alguns personatges 
pel procediment de la jerarquització com, per exemple, el 
cavall que duu la carrossa. Fóra possible, però, que ens tro¬ 
béssim davant d’un cas de reutilització d’una matriu xilo- 
gràfica. Per contrast, «A una hermosa», de la «Colección de 
poesías de amor y cantos populares dedicados a las bellas 
catalanas» del 1883, és una bona mostra de la tradició lite- 
rariomusical castellana que vehiculaven. Imprès per A. Llo¬ 
rens de Barcelona, la xilografia a testa que conté aquest 
romanço és molt acurada tècnicament, però retrògrada en 
la seva recarregada escenografia pseudobarroca. Aquesta 
peça pertany a la tradició mesetària d’obres pseudoteatrals, 
cançoners, literatura del cor, exercicis literaris filocampoa- 
morians, etc., costumisme castellà en general, i que supo¬ 
sava un llast, especialment cap a mitjan segle xix, per al des¬ 
envolupament d’una estampació popular pròpiament 
catalana -en tant que molts es publicaven a Catalunya-, la 
qual cosa fou assumida d’una manera més efectiva des de la 
premsa catalana il·lustrada, que operà un gir radical en 
aquest sentit, tot esdevenint un element cultural diferencial 
de primer ordre. 

Els «Terremotos de Andalucía» del 1885, imprès per 
Inglada y Pujadas de Barcelona, és una bona mostra de 


l’interès per les notícies de catàstrofes naturals espectacu¬ 
lars. S’hi narren «poèticament» els fets, probablement 
resumint-los de les ressenyes que la premsa ja divulgava a 
temps. De nou es pot constatar el prescindible de la infor¬ 
mació que ens transmet, filtrada a conveniència per a un 
consum massiu i tendenciós. Esmentarem també un tipus 
de romanços curiosos com l’intitulat «Hassanyes y mara- 
villas de la pussa» imprès a Reus per la Llib. de Vda. de 
Joan Grau Gené, i que conté una xilografia digna de les 
més delirants històries de ciencia-ficció -amb monstres 
gegants inclosos- popularitzades pel cinema de mitjan 
segle xx, on una pussa gegantina és al bell mig d’una plaça 
provocant el pànic entre la població. Aquest romanço beu 
de models anteriors com l’intitulat «Azanyas de un cara¬ 
gol», amb xilografia de Noguera, realitzada probablement 
pels volts del 1820. 

Constituint un exemple clar del reciclatge continu al 
qual se sotmetien les fustes, «La Cistelleta Enflocada» del 
1886, imprès per Bertran y Altés, conté caramelles per a 
la nit de Pasqua i presenta una molt interessant xilografia 
a testa que transmet molt bé la nocturnitat de l’escena 
amb gradacions subtils, amb uns caramellaires cantant pel 
carrer. Aquesta xilografia -a tres tintes, probablement aco¬ 
lorida al bac- fou utilitzada prèviament per il·lustrar el 
romanço «Las Caramellas», imprès a Barcelona el 1871 
acompanyat d’un text de presumptuosa retòrica castellana 
a l’entorn de la tradició caramellística. 

Un tipus de romanço molt representatiu de l’època, 
dèiem, és el dedicat a les novetats teatrals d’èxit, línia que 
també seguirien algunes auques. Un exemple el tenim al 
romanço intitulat «Crida que fa’l Nunci del Teatro Romea 
que à benefici del segon galàn y actor genial Don Joaquim 
Pinós se donarà en dit colisseu...» del 1894, la darrera 
plana del qual presenta una caricatura, probablement de 
l’actor homenatjat, que beu directament del tipus caricatu¬ 
resc puiggarinià de capgros, i que tant proliferaven a publi¬ 
cacions com les republicanes L’Esquella de la Torratxa i La 
Campana de Gràcia , o a La Tomasa, en un exemple de 
translació explícita de formes pròpies de la premsa il·lus¬ 
trada al petit imprès popular. En aquest sentit, aquesta 
peça conté, a més, dues xilografies força arcaïtzants relati¬ 
ves a les cançons que es publiquen, cosa poc habitual en 
els plecs solts, generalment il·lustrats amb una sola imatge, 
la qual cosa l’acosta també a una petita revista il·lustrada. 
Tanmateix, trobem dramatitzacions de fets històrics com 
«La Guerra. Conversa entre dos soldats... Lo cas pasa en lo 
mes de Mars del any 1898, en una cantina de Guantànamo 
en la Isla de Cuba» (cap al 1900), que presenta una xilo- 

CBIXJDJï. 

que fa 4 Nunci del Teatro Romea de la funció que a 
benefici del segón galàn y actor genial Don Joaquim 
Pinós, se donard en dit colisseu. 


lo dilluns vinent dia 7 Haig del corrent any de 1894 


jTre--tre--tré--tri. Tré--té--té--tré ! 


Qualsevol y qualsevulga 
que vulga riure barato, 
que vagi al Teatro Romea 
que no s* emportarà xasco. 


La funció serà variada, 
mitj en plata, mitj en quartos, 
v la trovaràn seps dupte 
bonica, bona y barato 


xichs y grans, joves y vells. 
Agafeu una pesseta, 
ó diguem quatre ralets. 
Jiquéuvosla à la butxaca 
;• aixis qu‘ al Teatro arribeu 
ú la safata tireula 
<jn<; vigilan los portés. 

Ai.ví olvidaréú cabóríab; 
així, ab lo qu‘ allí riuréu. 
us olvidaréú del Còlera. 

« el Riff y del mals goberns: 
us distrauréu d‘ en Gamasso 
que va llevarnos la pell. 
y si tant vos ha d‘ ofendre 
I* havervos dit que no mes 


heu de tirà una pesseta, 
tireuhi las que volguéu, 
que ja, aquell que la safata 
vigilarà, tindrà enlés 
que fins si algü hi tira un unsa 
.. li admet*, rà també. 


Si algú vol adelantarse 
ja pot sense perdre temps 
passar à contaduría, 
perque si vol seure be 
li vendran bonàs butacas, 
paganlne, es clà, un xiquet mé 



R ■ c l / i c tC 


Anònim: Crida que fa’l Nunci del Teatro Romea que à benefici del segon galàn y actor genial Don Joaquim Pinós se donarà en dit colisseu... 
de 1894. Barcelona: Imp. Alsina y Clós [1894]. Xilografia i litografia. Primera i última pàgines del mateix romanço, on s’observa la 
mixtificació estilística que la intercanviabilitat discrecional de boixos i il·lustracions permetia. Barcelona, Biblioteca de Catalunya. 


grafia a testa que, tot i la seva datació tardana, presenta for¬ 
mes força arcaïtzants en la representació de les figures. 

Joan d’Ivori reprendrà d’una manera més refinada i 
artística el gust per les il·lustracions populars de les 
auques, els romanços i les rajoles catalanes als dos volums 
de «Rondalles populars catalanes» (1908-09), obra de 
Pau Bertran i Bros, en un moment en què la xilografia 
començava a ser represa ja com a tècnica plenament artís¬ 
tica, constituint també un bon exemple de com els for¬ 
mats i els motius del petit imprès solt serien presos per a 
la realització d’un producte bibliogràfic de qualitat. 

L’auca: la vida i les obres en una pàgina 

L’auca de final del segle xix, en general, beu dels models 
i iconografies ja establerts a mitjan segle, a l’anomenada la 


seva època daurada (1850-70). Molt més que en qualse¬ 
vol altra tipologia, l’auge de la premsa il·lustrada va arra¬ 
conar-la com a tal. Les que ens han arribat posen de mani¬ 
fest que durant el període que ens interessa hi ha una 
clara decadència -no en el seu ús, sinó en la creació de 
noves-ja que les mostres datades són molt escasses. Val a 
dir també que la seva fungibilitat és molt més alta, ja que 
solien ser estampades en paper de molt baixa qualitat i de 
diversos colors, la qual cosa ha accelerat la seva degrada¬ 
ció amb el temps. Tanmateix, és més que probable que es 
continuessin estampant i venent auques d’anys anteriors, 
difícilment datables i de les quals n’hi ha grapats. Per altra 
banda, les auques retallades de pàgines de publicacions 
també constitueixen un nombre important dins les 
col·leccions públiques com la de la Biblioteca de Catalu- 

nya (Col·lecció Pons i Massaveu), o la de Ca l’Ardiaca, 
suplint la manca o raresa de les concebudes com a tals per 
aquells anys. 

Com gairebé tot el gravat popular, la datació exacta de 
moltes de les mostres que ens han arribat és incerta ja 
que, com hem apuntat, poques portaven l’any d’edició al 
seu peu d’impremta i anaven generalment sense signar. Si 
bé les més arcaïtzants -sense peus d’il·lustració a les vi¬ 
nyetes, i sovint numerades a les mateixes composicions- 
ja es fan més dificils de veure, sí que moltes, probable¬ 
ment d’aquests anys (la millor preservació del paper, 
alguns dels temes que es representaven, l’impressor i la 
seva adreça, són elements que, a manca d’altres, ens per¬ 
meten datar aproximadament), són iguals a les de mitjan 
segle xix. De vegades es canvien els peus tipogràfics -esta¬ 
bliments que canviaven de propietari, o bé d’adreça-, però 
s’observen les mateixes imatges i textos. 

El seu format en gran foli permetia que fossin usades 
com a affiches domèstics, la qual cosa les emparenta amb els 
cartells. El caire de les auques era, i ho va continuar sent 
durant aquests anys d’efervescència cultural a Catalunya, 
força divers: commemoratiu, satíric, històric, teatral, etc. 
Continuen tenint cert èxit durant aquells anys auques com 
la del Sol i la Lluna, les de les Arts i Oficis (editades princi¬ 
palment per la casa Roca de Manresa a partir de models del 
segle xviii), les de tipus extravagants (Nans, Orrelis, etc.), 
les escenes de Carnaval (temàtica laica de molt èxit), «Lo 
món al revés» (que popularitzà Noguera cap als anys vint 
del segle xix), etc., adaptacions o reutilitzacions passades, 
clàssics ja del gravat popular fixats a mitjan segle. Auques 
com les dels Baladrers de Barcelona, presents també a prin¬ 
cipi del segle xix, continuaren reimprimint-se i reinterpre- 
tant-se al llarg de tot el segle. També podem esmentar les 
variants d’auca que només relacionen animals terrestres o 
aus, i que pels volts del 1870 s’imprimeixen a partir de boi¬ 
xos del segle xvii i del xviii. A partir dels anys vuitanta 
comencen a tenir força èxit també les auques teatrals, amb 
resums gràfics de les obres o actes teatrals més exitosos, i 
que solien vendre’s a l’entrada dels teatres. En aquest sentit, 
esmentarem la intitulada «Beneficio é Historia de D. Fran- 
cisco Llano», auca referent a l’acte d’homenatge fet al Tea¬ 
tre Romea el 13 d’abril de 1896, clar exponent del seu èxit 
i que també hem vist en format romanço. Moltes auques 
eren dedicades també a novel·les famoses, sobretot d’aven¬ 
tures, però també de temàtica sentimental; és digne d’es¬ 
ment el cas d’un escriptor com Jules Veme, les històries del 
qual eren posades a l’abast de les masses, resumides per a 
gaudi immediat. 


Pel que fa a les formes literàries de les auques, era habi¬ 
tual el rodolí més senzill i directe, de dos versos. El text era 
un mer apunt a la il·lustració, la importància del qual serà 
desigual segons l’auca. Aquells anys s’augmenta o redueix 
el nombre de vinyetes a discreció, es versifica o es narra al 
text, i es guanya en espontaneïtat i humor. El format clàssic 
continua sent el de quaranta-vuit vinyetes disposades en 
vuit fileres de sis, amb el corresponent rodolí. Trobem 
també com a recursos novedosos que una filera d’auca s’usa 
per a una sola il·lustració apaïsada, amb una imatge de 
marge a marge del paper i sense solució de continuïtat; és 
el cas de l’auca «Recort de Sant Ramon del Pas de l’Aygua» 
il·lustrada per A. Padrós el 1889, on per representar una 
processó s’usa aquest recurs, mantenint els sis rodolins que 
correspondrien a sis il·lustracions. L’elaboració de les vin¬ 
yetes d’auca implica una gran capacitat de síntesi gràfica 
per part dels il·lustradors, ja que en molt poc espai havien 
de dibuixar escenes representatives que formaven part d’un 
tot seriat. La correlació entre text i imatge és desigual en 
molts casos però, en general, els nous paràmetres formals 
permeteren una major flexibilitat narrativa. 

El món de la rajola decorada catalana presenta clares rela¬ 
cions amb el de les auques. Les tradicionals rajoles dels ofi¬ 
cis, per exemple, tenien la seva equivalència en el món de 
l’auca, on foren constantment reinterpretades. Ramon Casas 
reprèn la tradició dels oficis en les vint-i-cinc rajoles seriades 
titulades «Els adelantos del segle xix», que eren regalades als 
subscriptors de la revista Pèl & Ploma. Casas hi representà 
un seguit d’aspectes de la vida quotidiana relacionats amb el 
progrés de la tècnica; així, van desfilant un automòbil, un 
tren, una bicicleta, un fonògraf, la calefacció domèstica, etc. 
Les il·lustracions humorístiques mantenen el regust arcaït¬ 
zant de les rajoles catalanes antigues, amb un marcat nino- 
tairisme, tal com Casas farà en una versió, en auca impresa, 
de «L’Auca del Senyor Esteve» de Santiago Rusinol. 

També eren motius ocasionals d’auques temes com 
vagues, guerres, etc. Per exemple l’auca de «La huelga dels 
telegrafistas», o la del 1890 titulada «La Conferencia obre¬ 
ra de Berlin», on s’interpreta amb humor fets històrics com 
els que refereixen. Sàtires a ministres, militars, regidors, 
governants espanyols en general, etc., eren els centres de la 
crítica social d’aquesta tipologia, i una clara mostra del 
viratge cap a temes més tangibles, contemporanis, que no 
pas a les ingènues històries peculiars o a les grans històries 
«oficials», que tingueren la seva màxima expressió i difusió 
a mitjan segle xix. Entre les auques que representen certa 
novetat formal i iconogràfica destacarem, per exemple, la 
realitzada amb motiu de la cavalcada de l’associació Niu 

Guerrer intitulada «jjjGran pesquera!!!», 
feta a Barcelona al febrer del 1892, un tipus 
d’actes festius que prengueren embranzida 
per aquells anys, sobretot a Barcelona. L’or¬ 
ganització general del full és ben diferent de 
les auques més típiques, amb la capçalera 
que el titula ben destacada i les vinyetes 
més grans. Tanmateix, el traç minimalista i 
esbossat d’aquesta l’allunya de les auques 
clàssiques. 

L’auca és la tipologia en la qual els 
il·lustradors poden lluir més els seus dots 
artístics, on troben en certa manera un 
territori d’experimentació nou. Continuen 
sent legió els autors anònims, però alguns 
d’ells veuran l’auca com un camp idoni on 
desplegar el seu art, oferint novedoses ver¬ 
sions d’aquesta tipologia. Hem de fer 
esment, com a precedent notable, de la 
tasca duta a terme per l’il·lustrador Ramon 
Puiggarí, pioner de la caricatura a Cata¬ 
lunya, i autor d’aproximadament una tren¬ 
tena d’auques cap a mitjan segle. 

Amb Apel·les Mestres ens trobem da¬ 
vant un altre cas de transvasament de for¬ 
mats populars a un tipus d’il·lustració més 
culta, com és el cas del fullet «Garin», 
il·lustrat per ell mateix l’any 1898 i imprès 
per Salvat. Tot i no tenir el format canònic 
d’una auca en un full, l’organització de les 
il·lustracions amb peus de text que les des¬ 
criuen l’emparenta amb elles. Les il·lustra¬ 
cions litogràfiques en cuatricromia de 
marcat caràcter medievalitzant, no exemp¬ 
tes d’humor, van acompanyades de textos 
en un castellà pseudoantic al·lusius a la 
història de l’ermità de Montserrat Joan 
Garí, bandejant ja el típic rodolí de dos 
versos, tot ampliant la informació de cada 
vinyeta. 

Gaietà Comet realitzà l’auca «Una guerra 
en el Transwaal o esto acabarà muy mal», 
on ironitza sobre el conflicte bèl·lic colonial que esclatà el 
1882. Ramon Casas il·lustrà, en format d’auca, la novel·la 
«L’Auca del Senyor Esteve» de Rusinol, impresa per La 
Campana de Gràcia i L’Esquella de la Torratxa. Curiosament, 
Casas fuig de donar un tractament naturalista a aquesta 
peça de vint-i-quatre vinyetes, accentuant el ninotairisme 


Ramon Casas (1866-1932): Els adelantos del segle xix. Detall. Ceràmica 
policromada. [Barcelona: Pèl & Ploma, 1903]. 


(potser com a metàfora dels personatges de la novel·la) i 
usant la convenció dels dos plànols (fons i figures). Per la 
seva part, Joaquim Torres-García participà en la col·lecció 
d’auques de la Litografia d’Utrillo y Rialp de Barcelona amb 
«Mirall de las Minyones». És de destacar el tractament 
minimalista de la il·lustració en tricromia, aconseguint un 

L DE LAS MINYONAS 

Joaquim Torres-García (1874-1949): Mirall de las Minyones. Barcelona: Lit. Utrillo y Rialp [cap al 1895]. Litografia en colors 

(tricromia). Barcelona, Biblioteca de Catalunya. 

10 CÈNTIMS AUCA DE LAS FESTAS DE LA MERCE-1904 10 CÈNTIMS 



Feliu Elías (apa) (1878-1948): Auca de lasfestas de la Merce 1904. Barcelona: Tobella & Costa impressors, 1904. Barcelona, Centre 

de Documentació i Recerca de la Cultura Tradicional i Popular. 

¥1 




TgSi 


(fi Csrtiii:t;ï ïè 

mi i « is Ko-rte< 

X Mmbit c;j? 

Lü 


GOIGS 

DEL BEATO ROMEU DE LLÍVIA, 

íD333j ©2&2I)23 35)33 3?3S».tL3íl!EíS D?2R333D£GJLÏ3©3&«3j 

ANOMENAT l' AM1CU DE JESÚS Y MARIA. 


Puig honravau nit y dia 
A la Mare del bon Dèu: 
Feunos amic/is de .Varia, 
feunos omic/is del Fill seu, 
oh Sant Romeu. 

En la plana de Cerdanya 
lii ha de Llivia T poble autich. 
partintse Fransa y Espanya 
lo seu camp, herraòs y rich; 
Sant Romeu alli naixia, 
bella flor del Pirineu: 

De petit ja fou 1’ exemple 
dels infants y dels minyons, 
cercant mes 1’ escola y temple 
que les vanes diversions; 

Sant Domingo 1’ escullia 
per plantà‘1 al jardí seu: 

Provincial de la Provenza 
de la fe sou defensor, 
es de llum la vostra pensa, 
es de foch lo vostre cor: 


I com martell de la beretjia, 

J la xafau per tot arreu: 

| Com un Angel d’iuuoceucia, 
I no teniu res de mortal; 
j recte sou de eonciencia, 

| de puresa celestial: 

| com les flors la llum del dia, 

I de Jesús vos la bebeu: 

! De riqueses sense escòria 
volent fervos prompte rich, 
de la Reyna de la glòria 
procurau fervos arnich; 
si la Verge es vostra guia 
A Jesús bè ’l trobaréu: 

Cada dia ab mans plegades, 
de Maria enamorat, 
deya 1’ A cc mil vegades 
A sos peus agenollat: 
eixa Rosa que lii floria 
perfumava ’l llavi seu: 


Dins 1’ antiga Carcassona 
donaut 1’ Auima al Senyor, 
volà A rebre la corona 
que ha trenat ab tan amor; 
mor tenint en sa agonia 
j lo Rosari per trofeu: 

' Fins los Àngels s’ alegrareu 
en aquella mort felis, 
y ab veu dolsa li cantareu 
la causó del paradís: 
pobre en terra s’ adormia 
: despertant del cel hereu: 

En los pobles d' eixa Plana 
fen florir lo Sant Roser, 
y en la terra catalana 
y en lo cor del mon enter; 
que ’l Rosari pel mou sia 
dols lligAm que ’1 lligue A Dèu: 
Feunos amidis de .Varia, 
feunos amidis delJillseu, 
oh Sant Romeu. 


v. Ora pro nolis leale Romeo: 


a. l/l verí ejjíciamur amatores Jesu et Marie. 

OREMUS. 

Dominc Jesu, qui heatum Romeum confessarem tuum, piissimum Mat ris hue serrum , (ui ac 
illins magna diledione decorasti: da nolis, nt ejus iiUercessione, et exemplo , te super omnia 
diligeates, ac in recitatione saluiationis angèlica: constant es, ejusdem glòria: participes effici 
mereamur. Qui vivis et regnas, etc. 


Tipografia catòlica. Pi, 3, BArrelcn*.—1890. 


gran dinamisme gràfic amb pocs traços i volums. L’any 
1898 un Xavier Nogués primerenc realitzà l’«Auca de l’A¬ 
plec de Sant Medi», que imprimí Riera, on ja s’entreveuen 
els tipus i escenes tan característics seus i que desenvolupà 
posteriorment en grans obres com «La Catalunya Pintores¬ 
ca». Nogués utilitza recursos novedosos que l’acosten a 
l’Expressionisme, com per exemple la inclinació dels en¬ 
quadraments -que també veiem en algunes rajoles il·lus¬ 
trades per ell mateix- o el ratllat textural d’algunes zones 
de les composicions. L’any 1904, Feliu Elias (Apa) realitzà 
una «Auca de les festes de la Mercè», impresa per Tobella 
& Costa, on incorpora recursos novedosos com elements 
de la composició que desborden el marc d’alguna vinyeta, 
o el remat final amb una vinyeta en blanc i una creu, sig¬ 
nificativa del final. Es tracta també d’una obra primerenca 
d’Apa, que ja havia començat la seva carrera com a il·lus¬ 
trador l’any 1902 a les revistes El Poble Català i a Cu-Cut! 

Abans hem apuntat el trasllat de l’auca al món de les 
publicacions. Trobem multitud d’auques com a suple¬ 
ments de L’Esquella de la Torratxa o La Campana de Grà¬ 
cia. Sovint es regalaven als subscriptors, prefigurant l’ul¬ 
terior col·leccionisme de diumenge ofert al gran públic 
per la premsa diària. Destacarem la tasca duta a terme per 
alguns artistes menys coneguts com J. Llompart, i molt 
especialment la d’A. Figuer, com a «auquistes» de La 
Tomasa. Figuer en realitzà moltes, com per exemple, «A 
Festa Major de Vilamuixina» o «Buscant una fresca», on 
ja s’entreveu clarament la tendència cap a la historieta 
dramatitzada, cap a una serialitat més marcada entre les 
vinyetes que l’atansaria al còmic. 

Per aquells anys de final de segle s’observa també com 
empreses comercials, com la companyia suïssa fabricant 
de farines Schneebeli & Cia., veuen en les auques un 
mitjà publicitari ideal. Així, aquesta empresa edità cap al 
1890 una auca publicitària que es donava com a obsequi 
a les drogueries i botigues que venien els seus productes 
a Catalunya, prefigurant una tendència d’ús que tingué 
força èxit cap a principi de segle, on la publicitat gairebé 
tendia a impregnar-ho tot. 

La imatgeria religiosa: tradició i resistència 
a la modernitat 

Els goigs són uns impresos que, a diferència d’auques i 
romanços que també es realitzaven a altres latituds amb 
altres noms ( aleluyas , pliegos de cordeï), han de ser vistos 
com una manifestació autòctona que es conreà, bàsica¬ 
ment, a la geografia de l’antiga Corona d’Aragó, és a dir, 
Catalunya, València, Balears, Aragó i el Rosselló. Són pro- 


Anònim: Goigs del Beato Romeu de Llívia, del orde de Frares 
Predicadors, anomenat l’amich de Jesús y Maria. Barcelona: Tipografia 
Catòlica, 1890. Xilografia. Barcelona, Biblioteca de Catalunya. 

bablement els impresos populars més estereotipats, els 
que han sofert menys variacions al llarg del temps atesa, 
per una banda, la impermeabilitat de l’estament religiós a 
assumir les novetats artístiques i, per l’altra, que el format 
assolit s’adaptava perfectament a unes necessitats, és a dir, 
lletra, partitura i imatge en una sola plana -gairebé sem¬ 
pre- en un full de format idoni per ser utilitzat. A partir 
del segle xvm, doncs, el goig ja tenia establerta una forma 
canònica que es perpetuaria al llarg del segle xix: el full en 
foli i emmarcat tot per un filet decoratiu, la il·lustració de 
capçalera amb la imatge devocional, als costats d’aquesta 
unes imatges en vinyetes o motius decoratius opcionals, al 
mig el text en vers i en dues columnes, a sota l’anomena- 

da oratio en llatí, i a sota d’aquesta l’anotació musical 
també opcional. Aquest esquema continua sent vigent a 
final del segle xix, i no serà fins que gravadors i il·lustra¬ 
dors noucentistes com Enric-Cristòfol Ricart, Josep Obiols 
o Antoni Gelabert, entre d’altres, reinterpretaran les icono¬ 
grafies i les decoracions que els il·lustraven, en un moment 
en què el goig serà reivindicat i dignificat en algunes de les 
seves edicions, tant en el seu disseny com en els seus con¬ 
tinguts. Pocs goigs d’aquesta època, però, presenten aspec¬ 
tes a remarcar per la seva modernitat, observant-se més 
que en altres tipologies la reutilització de matrius xilogrà- 
fiques per a l’estampació de les imatges que contenien. 

La imatge devocional que els acompanya no pren tant 
protagonisme com en els romanços (que les il·lustra) o les 
auques (que les constitueix), sinó que simplement és una 
imatge estàtica -sense gaires problemes per ser intercan¬ 
viada a discreció (sovint es modificaven només atributs 
dels sants per convertir-los en uns altres sants)- que ser¬ 
veix com a leitmotiv de la composició literariomusical que 
justifica l’imprès. Aquells anys, una figura cabdal de les 
lletres catalanes serà un dels referents pel que fa als tex¬ 
tos; ens referim a Jacint Verdaguer. En la tradició de la 
literatura popular religiosa del moment, Verdaguer esde¬ 
vindrà un pilar de primer ordre, una font inesgotable per 
als impressors de goigs. Lo poeta del poble tindrà un paper 
preponderant com a autor de moltes lletres de goigs que, 
posteriorment, revisarà i inclourà a volums de poesies. 
Verdaguer veié en un format com el goig l’element difusor 
més adient de molts dels seus poemes, molts dels quals 
s’editaren primer en full solt. Impressors d’arreu de Cata¬ 
lunya publicaren fulls religiosos amb poemes verdague- 
rians com els dedicats al Sant Dubte, a la Divina Pastora, 
a Nostra Senyora de Montserrat, etc. Destacarem, per con¬ 
tenir elements novedosos en l’organització del full, com la 
decoració fitomòrfica o les caplletres decorades, els 
«Goigs de Santa Maria de Ripoll» del 1894, amb il·lustra¬ 
ció d’Alexandre de Riquer, o el «Cantich a la Creu de Sant 
Pere del Bosch», editat per J. Thomas el 1898. 

Com a tipologies diverses de l’estampana religiosa con¬ 
tinuem trobant també gravats de Processons de Corpus, de 
Setmana Santa, que segueixen els models ja imposats a 
mitjan segle xix, les dècimes nadalenques, les Al·legories 
de la Quaresma, les Ànimes del Purgatori, els Pastors del 
Pessebre i les estampetes de butxaca o de paret, bàsicament 
hagiogràfiques. Excepte aquestes últimes, que bé mereixe¬ 
rien un estudi aprofundit i detallat, solen ser estampes rea¬ 
litzades per a dates assenyalades, i mantenen una idiosin¬ 
cràsia diferenciada, en tant que constitueixen tot un gènere 


litúrgic imprès que ens permet conèixer aspectes de la vida 
religiosa de l’època, dels costums litúrgics, com per exem¬ 
ple l’ordre en els seguicis processionals, els atuells devo- 
cionals de l’època, les jerarquies eclesiàstiques, etc. L’ús 
religiós de les estampes es continua concretant en la pro¬ 
tecció de la llar (com les imatges tridimensionals de 
sants/es que van de llar en llar entre els feligresos d’una 
parròquia), en la devoció, la moralització, el pelegrinatge, 
la pertinença a una confraria, la guarició dels malalts (per 
exemple, exvots impresos), etc., usos directament i exclu¬ 
sivament relacionats amb la fe cristiana dels seus consumi¬ 
dors. La casa Paluzie imprimí també a l’època multitud de 
litografies de processons de Setmana Santa i de Corpus 
que fins i tot eren idònies per ser retallades. 

Jocs i entreteniments diversos: el gravat popular 
lúdic 

Els jocs de taula impresos mantingueren la invariabili- 
tat estètica ja al·ludida, alhora que perpetuaven la invaria- 
bilitat dels sistemes de joc. Continuava sent comú a l’è¬ 
poca l’edició de clàssics d’èxit, com els taulers de dames, 
els jocs de l’oca o els d’assalt militar. Tot i les adaptacions 
geogràfiques a l’ús, La Nouvelle Imagerie d’Epinal conti¬ 
nuava marcant les tendències en aquest camp a Catalu¬ 
nya. Amb la seva distribució a través de filials catalanes, 
com el Depósito de Vidal y Cia., Epinal distribuïa els seus 
fulls retallables de professions i oficis, d’artistes del circ, 
etc. Els nens es consolidaven al darrer terç del segle xix 
com un dels sectors de públic potencial dels jocs retalla¬ 
bles, previ al gran esclat posterior de la il·lustració infan¬ 
til. Així, també continuen tenint un major èxit els carti- 
passos amb sil·labaris, abecedaris, alfabets, etc., tipologies 
amb una clara funció didàctica afegida a la d’entreteni¬ 
ment. A Catalunya, la impremta de Paluzie esdevindrà 
també un referent pel que fa a l’edició, entre d’altres, de 
jocs i retallables diversos. També s’imprimien retallables 
de figures amb vestits intercanviables -a imitació de les 
figures en tres dimensions de joguina-, i soldats retalla¬ 
bles -l’èxit dels quals quedava ja arraconat pels soldats de 
plom-, ombres xineses, etc. 

Una subtipologia dels jocs eren els naips, amb totes les 
seves variants lúdiques i geogràfiques, com la baralla fran¬ 
cesa o l’espanyola. En tant que el joc determinava la forma 
dels pals, els jocs de naips presenten poques variants dia¬ 
cròniques, i són un tipus d’estampació gairebé immutable 
en el temps. S’observa, però, la tendència a incloure temes 
d’actualitat a les cartes: mitologia, fets històrics, personat¬ 
ges cèlebres, etc. Esmentarem de nou Ramon Puiggarí, 

que obrí la porta a Catalunya a aquesta tendència de fer 
baralles amb personatges coneguts a l’època. Els naips 
eren impresos principalment en fusta o metall, i l’anoni- 
mat en la seva realització, com en el cas dels taulers, con¬ 
tinuava sent gairebé total. 

Els cromos: democratització del col·leccionisme 

Si bé qualsevol de les tipologies també eren suscepti¬ 
bles de ser col·leccionades segons les sèries editades -de 
fet tot ho és, i moltes anaven numerades amb tal finalitat, 
especialment les auques-, capítol a part mereixen també 
els cromos. Per les seves característiques materials (solien 
imprimir-se en papers i cartolines de major resistència i 
qualitat) i d’ús (col·leccionisme a petita escala que satis¬ 
feia el públic de les atàviques ànsies per posseir i acumu¬ 
lar béns d’una manera el més sistemàtica possible), els va 
fer ser objectes més perdurables en el temps. El petit for¬ 
mat i la seva accessibilitat -sovint acompanyaven aliments 
com la xocolata o el tabac com a reclam publicitari- s’a¬ 
daptaven a la perfecció per a un ús massiu en aquest sen¬ 
tit, ja des de la primera sèrie de cromos de què es té cons¬ 
tància, la de l’extracte de carn Liebig (1872), empresa que 
també edità diverses sèries de cromos a Catalunya a final 
de segle. 

Estem parlant d’un moment en què el concepte de 
cromo (scrap a Anglaterra, lloc d’origen de la tipologia) ja 
ha estat gairebé reduït a això. Cal tenir present, però, que 
amb l’adveniment de la cromolitografia (que li donà nom, i 
esdevingué la tècnica preferentment usada en arts gràfiques 
des del 1860), el terme cromo englobava usos diversos per 
a les estampes, a més del col·leccionisme per se, com a 
objectes decoratius, com a felicitacions nadalenques, com a 
jocs infantils, etc., molt especialment lligats també a la 
publicitat de mà de productes alimentaris. Així, doncs, 
abans de ser eminentment col·leccionables en sèries, els 
cromos refereixen tot un seguit d’impresos solts amb fun¬ 
cions diverses. Solien ser estampats en relleu gràcies a 
premses especials, que els donen també una aparença seti- 
nada molt característica, i hi trobem des de representacions 
folkloristes, escenes costumistes, figures femenines de tra¬ 
dició vuitcentista, fins a nens jugant, nans, malabaristes, 
animals humanitzats, etc., en general escenes amables i 
sense cap altra pretensió que enlluernar amb el seu colorit. 
El moment culminant del cromo fou la darrera dècada del 
segle xix, i el fotogravat vingué a substituir la tècnica tradi¬ 
cional cromolitogràfica en què s’estampaven. 

Era habitual l’anonimat en les signatures de les seves 
il·lustracions, i quan aquestes apareixien solien ser inicials 


o anagrames, la qual cosa augmenta la dificultat en les 
atribucions. Cap a la darrera dècada del segle xix, però, 
artistes de renom com el mateix Apel·les Mestres o Joan 
Llaverias, a instàncies d’empreses com Xocolates Amatller, 
Xocolates Pi o Anís del Mono, realitzaren sèries de cromos 
col·leccionables força interessants, com els «Episodis His- 
tòrichs Catalans», jocs de dòmino zoològic, col·leccions a 
l’entorn de l’Exposició Universal de París del 1900, de 
transports, esports, mitologia grega, etc. El cromo fou vist 
per les empreses com un mitjà molt adequat per promou¬ 
re el consum dels seus productes. Esmentarem l’ús d’al¬ 
guns temes clàssics com l’«Escala de la vida» que ja tro¬ 
bàrem a formats com el romanço o l’auca, i que Apel·les 
Mestres reprengué cap al 1900 per a una sèrie de cromos. 
El gran nom del cromo català és, sens dubte, el mateix 
Mestres, que dominava tant el registre caricaturesc a la 
sèrie «El Conde Arnaldo» (1902), com el més realista, 
sent capaç d’abordar qualsevol temàtica o gènere amb èxit 
i sense abaixar el llistó de qualitat. 

Moltes sèries de cromos representaven temes històrics 
d’interès com la Revolució russa, o la Guerra de Cuba, 
etc., acomplint a més una funció pedagògica, i molt espe¬ 
cialment de difusió de la història de Catalunya. En aquest 
sentit, la xocolata Riucord va fer les sèries de cromos 
«Gestes dels Almogàvers a Orient» o «La Guerra dels 
Segadors». Altres empreses xocolateres realitzarien també 
sèries com «La revolta catalana», «Catalans Il·lustres» o 
«Història de Jaume I», produccions en català que obeïen 
a la voluntat de normalització cultural endegada per 
aquells anys i que també impregnà, com hem vist, part de 
la producció d’abast popular. 

Els darrers anys del segle xix i primers del xx es cons¬ 
tata un fet curiós: sovint són més «modernistes» els rever¬ 
sos publicitaris dels cromos que no pas les mateixes il·lus¬ 
tracions, amb les decoracions i tipografies fitomòrfiques i 
el tradicional coup defouet, que contrasten amb les exage¬ 
radament idealitzades, elegants i recarregades imatges. En 
general el Modernisme impregna poc el món del cromo, i 
si el trobem es concentra en alguns recarregats emmarca- 
ments. En aquest sentit, esmentarem la sèrie «Los suenos 
y visiones nocturnas» de Carles Llobet Busquets. Un altre 
autor de cromos destacable fou Joaquim Coll Saliety, 
il·lustrador d’un minuciós i detallista realisme: a la seva 
sèrie «Astronomia popular» fa una incursió en les formes 
de l’Art Nouveau. En general, però, predomina el realisme 
i l’al·legòric en la seva elaboració. Com a part de l’anhel 
popular de modernitat de l’època, i que també trobem en 
altres manifestacions literàries i artístiques d’anticipació, 

CHOCOLATE E. JUNCOSA 


CHOCOLATE E.JUNCOSA- 




COMBATÉ DE CA XA CUA, DOXDE FUE HER1DO EL CABECILLA VEGA 


UX POBLADO INCEXDIADO POR LOS /NSURRECTOS 


CHOCOLATE E. JUNCOSA 


CHOCOLATE E. JUNCOSA 


EL CRUCER0'ALFONSO.\U"S0RPRESD1EXD0 UN DESEMBARQUÍ Fíl.íBUSTERO 


LOS JXSURRECTOS SON DESALOJADOS DE LAS LOMAS DE RUBÍ 


CHOCOLATE E. JUNCOS- 


fOCOLATE E.JUNCOSA 


EL VELAZCO DERROTA AL CABECILLA LACRET EN LAS VILLAS 


DERROTA DE CAL/XTO GARC/A POR LA COLUMNA DEL G*M BOSCH 


Anònim: Col·lecció de cromos de la Guerra de Cuba de Xocolates E[varisto]. Juncosa. Barcelona: Lit. Artística (cap al 1900) 

Cromolitografia. Barcelona, Biblioteca de Catalunya. 

esmentarem la sèrie de cromos futuristes a l’entorn de la 
vida a l’any dos mil de la casa Vinas y Comp a (cap al 
1900), on es fantasieja sobre com podien ser certs aspec¬ 
tes de la vida cent anys després. 

Cartellisme a l’entorn del 1900 

Delimitar cartell artístic de cartell popular constitueix, 
en certa manera, una contradicció, en tant que la funció 
comunicativa a nivell massiu del cartell és, de fet, la seva 
essència. Tal com s’ha vist al capítol corresponent, el car¬ 
tell fou adoptat pel Modernisme artístic com un dels seus 
elements emblemàtics per part d’artistes com Alexandre 
de Riquer, Miquel Utrillo, Adrià Gual, Ramon Casas o 
Santiago Rusinol. Per distingir-lo d’aquest, doncs, usarem 
la fórmula redundant de «cartell popular» per definir tota 
aquella producció cartellística susceptible de ser tractada 
seguint els paràmetres de l’art popular, és a dir, la que no 
tenia pretensió artística en el moment de ser creada, 
almenys en primera instància, tot i que delimitar-ne la 
frontera resulta difícil davant alguns exemplars i, com 
hem dit, per la naturalesa mateixa del cartell. 

El cartellisme arribà a la seva màxima difusió cap al 
tombant de segle, i trobà en la litografia, i especialment 
en la cromolitografia, les tècniques més vistoses i efecti¬ 
ves. Al marge de la tradició cartellística estrictament 
modernista, ens trobem amb un mitjà que esdevindrà 
progressivament un element de comunicació de masses 
amb una inqüestionable projecció de futur, i és precisa¬ 
ment a final del segle xix quan això comença a albirar-se. 
Els vessants funcionals del cartell popular eren, bàsica¬ 
ment, propagandístics, ja fossin comercials o industrials 
(productes), polítics i sindicals, institucionals (bans 
municipals, actes, festes), esportius, d’actes culturals, etc. 
També hem de tenir en compte que era pràctica comuna 
la inclusió de cartells a tota plana a les pàgines de moltes 
publicacions periòdiques. Val a dir que la propaganda 
comercial cartellística té excel·lents mostres que sovint 
res tenen a envejar a les obres dels grans artistes abans 
apuntats. Cartells com els realitzats per a firmes com 
Xocolates Amatller, Xocolates Jaume Boix, Galetes La 
Glòria, Estrader y Cia., fluctuen des dels que s’aproximen 
a formes més novedoses, fins als que perpetuen, molt 
insistentment, estereotips de dona emmarcats per exube- 


Anònim: Cromos futuristes a l’entorn de la vida a l’any 2000 de 
Vinas y Comp a [Barcelona: s.n., cap al 1900]. Cromolitografia. 
Barcelona, Biblioteca de Catalunya. 

Gaietà Cornet (1878-1945): Anís jCu-Cut!. Barcelona: Lit. Rovira y Chiques [1905]. Litografia en colors. Col·lecció particular. 

SUPLICO ESPONGAN EL PRESENTE 


CARTEL EN LUGAR PREFERENTE DE SU DESPACHO 


i »t rt i rrnn / n c r» unoNh 


Joan Llaverlas (1865-1938): Talleres de construcciones mecànicasy herramientas de precisión. E. Grego... Barcelona: Lit. A. Utrillo. 

1902. Litografia en colors. Barcelona, Museu Nacional d’Art de Catalunya. 

rants flors -tipus femenins com els que representà pictòri- 
cament Francesc Miralles-, que esdevingueren un reclam 
publicitari molt suggerent i exitós a l’època i que també 
trobem en alguns cromos publicitaris. 

Esmentarem, com a representatius, els cartells que amb 
motiu de l’Exposició Universal del 1888 il·lustraven al 
públic tots els edificis dels diferents països, o interessants 
mostres del canvi d’aires formals que pren la il·lustració 
popular -al marge sempre d’una immersió plena en allò 
modernista- com l’«Auca de la Exposición de 1888», cas 
clar d’encreuament tipològic entre auca i cartell, o bé els 
diferents programes de les festes de la Mercè que es rea¬ 
litzaren en format cartell. En el vessant més comercial de 
la tipologia, i d’entre els múltiples que realitzaren moltes 
empreses alimentàries catalanes, podem esmentar cartells 
com el realitzat per Navarrete per a «Agua de Azahar Bra- 
gulat» d’Alella (1908), en una època en què la decoració 
modernista ja està plenament assumida i es reflecteix grà¬ 
ficament sense complexos. També és digne d’esment el 
que signà el 1905 Gaietà Cornet intitulat «jGent de Gust! 
tasteu anís jCu-Cut!», on combina a la perfecció tradició 
catalana caricaturesca i missatge visual efectiu, amb una 
organització que l’acosta a la de la coneguda publicació 
del mateix nom, en un exemple més de com l’èxit dels 
formats de les publicacions periòdiques era un bon 
reclam publicitari. 

Un nom a destacar que fluctuà entre les seves aporta¬ 
cions més artístiques al cartellisme i les més modestes al 
món dels cromos fou Joan Llaverias, que també va ser 
il·lustrador de Cu-Cut! i En Patufet i un notable ex-librista. 
Va realitzar des de cartells per a les festes populars de la 
seva vila natal, Vilanova i la Geltrú, fins a diversos cartells 
per a empreses, amb una marcada artisticitat, tot i que no 
exempts d’una visualitat directa i d’una clara voluntat pro- 
mocional, d’entre els quals destacarem el dels tallers 
E. Grego, fabricant d’eines i mecanismes de precisió, im¬ 
près a la litografia d’Utrillo el 1902. 

L’adveniment d’altres tipologies d’imprès popular 

Amb implicacions en actuals i futures classificacions 
tipològiques i estudis sobre gravat popular, cap al darrer 
quart del segle xix afloren i es desenvolupen àmpliament 
nous formats derivats de noves necessitats socials. Ano¬ 
menats també aquests materials diversos com a bilboquets, 
configuren un vast univers de tipologies d’imprès que 
encara resta per sistematitzar de cara al seu estudi en pro¬ 
funditat, mena de culminació de la generalització del petit 
imprès, i conjunció màxima d’art i tècnica en el camp de 


l’estampació popular, equiparable a la de les tipologies 
canòniques que hem tractat. El desenvolupament indus¬ 
trial i comercial de les empreses tindrà conseqüències en 
noves funcions del gravat popular que, a partir de diver¬ 
sos materials impresos de petit format, disposà d’una eina 
propagandística poderosa per als seus fins. Així, es popu¬ 
laritzà enormement la propaganda comercial de mà, que 
prengué les més diverses formes, des de la publicitat més 
senzilla, fins a la més complexa com l’anomenada dinà¬ 
mica (papers plegables o que permeten certs moviments). 

Amb la implantació plena de la cromolitografia, s’am¬ 
plià el nombre de tipologies, algunes de les quals ja es 
coneixien, però no eren encara posades a l’abast de 
tothom. Calendaris i almanacs domèstics o de butxaca, 
felicitacions diverses, targetes de presentació, nadales, 
propaganda comercial de mà, postals, capses de llumins, 
estoigs de paper de fumar, vitoles de cigars, embolcalls i 
etiquetes, prospectes comercials, programes de mà, invi¬ 
tacions, propaganda (política, sindical, social, comercial), 
etc., així com una abundor en diversos tipus de docu¬ 
mentació personal, que contenien obra gràfica -nova o 
tradicional- com són, per exemple, les esqueles mortuò¬ 
ries (en moltes de les quals es detecta certa estètica necro- 
fílica, pròxima sovint a la del vessant modernista més sim¬ 
bolista), impresos de comunió, etc., o les invitacions a 
actes culturals privats o institucionals. Tots aquests petits 
impresos constitueixen un corpus extraordinari de gravat 
popular i, potser en major grau que els ja residuals ales¬ 
hores romanços o auques, una font inesgotable per a la 
història, en tant que fedataris neutrals de multitud de fets 
i aspectes de la vida d’un país. Si bé molts d’aquests petits 
materials ja existien abans del període que ens ocupa, ara 
prendran una embranzida important a redós del ràpid 
desenvolupament a tots nivells del país. 

Aquest heterogeni material fou, a la vista dels vestigis 
fungibles que han sobreviscut a la seva efímera concepció, 
un excel·lent camp que fou aprofitat per artesans i disse- 
nyadors, i fins i tot per alguns artistes, per assumir noves 
vies de representació plàstica, de comunicació gràfica de 
masses. A partir d’uns pocs exemples seleccionats, podem 
constatar com algunes d’aquestes noves tipologies foren 
més permeables que altres als nous aires estètics -potser 
les més usades per les elits socials en aquells anys-, ja sigui 
bé per la seva pretesa i aconseguida artisticitat, bé per la 
seva concepció intrínseca (tècnica de gravat concreta, gra¬ 
fisme, tipografia «a la moda», etc.). Destacarem per la seva 
frescor, que combina l’antic i el nou -l’antic pel format, 
que sembla un romanço, i el nou pel tipus d’il·lustració 

Alexandre de Riquer (1856-1920): 1899 Los repartidors de La Veu de Catalunya felicitan las pascuas de Nadal Visca Catalunya. 
Barcelona: Lit. Utrillo y Rialp [1899]. Litografia en colors. Barcelona, Biblioteca de Catalunya. 

caricaturesca-, el programa de 
les festes de Carnaval del 1905 
organitzat per la Societat Hu¬ 
morística Gatzara Continua, 
imprès per l’Estampa d’Henrich 
y Cia de Barcelona a dues tintes, 
i amb dibuixos de Llorens Bru¬ 
net -il·lustrador, caricaturista 
polític i autor, també, de diver¬ 
ses postals i cartells comercials i 
institucionals- al·lusius a la dis¬ 
bauxa requerida pel Carnestol¬ 
tes. Nadales com la intitulada 
«A vos bones festes y a Catalu¬ 
nya vida nova» de la Unió Cata¬ 
lanista (cap al 1900), o com la 
realitzada per Alexandre de 
Riquer per als repartidors de La 
Veu de Catalunya (1899) conte¬ 
nen clarament trets de moder- 
nor, especialment pel que fa a 
alguns elements decoratius fito- 
mòrfics. És potser en el petit 



organisat y dirigit per ia Sccietat humorística 


GATZARA CONTINUA 


=(DJEL·X1DJ^= 

Hermosas barceloiiinaa, 
dígnlasims barcelonina, 
tendres y simpàtichB nina, 
frescas y xamoaa»nlnaa, 
tant els de l'ariatocracia 
com els sencllls artesans, 
lo mateix els d’Horta y Sana 
que'la del Poble Nou y Gracia, 
deturen vostre paa viu, 
calleu, no feu estomuts 
y per cinch ó sis minuts 
formeu un rotllo y ohin: 

Barcelona, y aixé està 
perfectament à la vista, 
fa un grapat d'anys que viu trista, 
y la tenim que alegrà. 



Ja ho aabóm que no'a ven ré, 
que bi ha qui passa fatigas, 
que's plegan moltas botigàs, 
y hasta’a tanca algun cafó; 
pero aixó i ha de ser ralió 
perque, flaclis y esmaperduts, 
ena donguém ja per vensuts 
y'na clavém à Jeure? (Noi 
Aquest món os una bola 
y convé feria rodar, 
que’l ditxo ja ho diu ben clar: 
d las penat, xirinola. 

Precíaament perque estém 
atropellats y ensopits, 
cal aixecà els esperits 
por veure ai’ns revifém. 

iPit y amunt! |Vinga brometal. 
' 4 Que’l diner no abunda gayre? 
Potaé així, tiranlla en l’ayre, 
sanejarém la pesseta. 

NI es tenint las mans plegadas 
com els grans invents se troban, 
ni may las coses s’adoban 
sl no estàn ben cspatlladas. 

Moguts per aquest surtit 
de poderoses rahóns, 
vint 6 trenta bons mlnyóns, 
plens de fé, ens hem reunit, 
y sols, sense altra fal·lera 
quo la do riure y ballar, 
hem resolt organisar 
un Carnaval jde primera! 

lAmanirse y quo la fama 
ho esbombi per tot arreu!... 
iEsteu ja?... Doncbe escolteu: 
aqui va’l nostre 


imprès d’aquest tipus, i ja avan¬ 
çat el segle xx, on les flaires 
decorativistes de l’Art Nouveau 
simbolista hi calaran més fort, 
abans de generalitzar-se el seu 
ús, en un moment -la segona 
dècada del segle xx- en què el 
decalatge estètic de l’imprès 
popular respecte dels corrents 
artístics predominants ja no és 
tan abismal com en el període 
que hem tractat. 


Llorenç Brunet (dibuix) (1873- 
1939): Carnaval de 1905 organisat 
y dirigit per la Societat humorística 
Gatzara Continua. Barcelona: 
Estampa d’Henrich y C a , 1905. 
Xilografia i tipografia a dues tintes. 
Barcelona, Centre de 
Documentació i Recerca de la 
Cultura Tradicional i Popular. 

